Document ID: /roh_data/filtered/fineweb-2-filterrobots_roh.jsonl.gz/64056

TiM unescha umans che vulan emprender d'enconuscher in l'auter sin ina nova moda e maniera, umans da differentas generaziuns e culturas e da differents munds da viver. Els inventan ensemen in'istorgia ed emprendan uschia bler in davart l'auter. L'inscunter gida cunter la solitariadad e l'isolaziun. TiM animescha ils umans da s'inscuntrar.
TiM viva da voluntarias e voluntaris che s'engaschan per la cultura e la societad. Las persunas voluntarias èn almain quatter giadas l'onn prontas d'accumpagnar insatgi en il museum e d'inventar ensemen in'istorgia. Las visitas en in dals passa tschient museums da TiM èn gratuitas – ils inscunters èn nunpajabels.
Ils museums pon esser lieus magnifics per inscunters. TiM tira a niz quest potenzial ed unescha umans per sa barattar davart quai ch'els vesan en il museum. I na va betg per intermediar savida, mabain per chattar in access persunal als objects exponids. TiM gida da sminuir la tema dad ir en il museum.